Diari Oficial de la Generalitat Valenciana


Sumari del DOGV 7863, del 01-09-2016 (2016/6789)

RESOLUCIÓ de 30 d'agost de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant Ordre 2/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament que s'executen a països i poblacions estructuralment empobrits.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7863

Data del DOGV
:   01-09-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6789


Data del document
:   30-08-2016

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

RESOLUCIÓ de 30 d'agost de 2016, del conseller de Transparència, Responsabilitat Social, Participació i Cooperació, de la convocatòria realitzada mitjançant Ordre 2/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament que s'executen a països i poblacions estructuralment empobrits. [2016/6789]  
Antecedents de fet  
1. En data de 2 de febrer de 2016, va ser publicada en el Diari Oficial de la Comunitat Valenciana (DOCV 7710), l'Ordre 2/2016, de 28 de gener, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament que s'executen a països i poblacions estructuralment empobrits.  
2. A aquesta convocatòria s'han presentat un total de huitanta-tres sol·licituds, de les quals han sigut excloses vint-i-quatre entitats pels motius reflectits en l'annex III.  
3. L'òrgan instructor ha emés informe en data 12 de juliol de 2016, en el qual consta que de la informació que li consta es desprén que les entitats sol·licitants, excepte les que s'allisten en l'annex III, compleixen tots els requisits necessaris per a accedir a les subvencions, d'acord amb el que estableix l'article 164. f), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
4. La comissió tècnica, segons el que estableix la base onze de l'ordre de convocatòria, en la reunió de data 13 de juliol de 2016, ha emés informe en el qual es concreta el resultat de l'avaluació de les sol·licituds d'acord també l'article 164. f) esmentat, i en segons això ha formulat, la corresponent proposta motivada de resolució de la convocatòria de subvencions.  
5. En data 28 de juliol de 2016, s'ha publicat al DOCV número 7839, la Resolució de 26 de juliol de 2016, d'esta conselleria, per la qual s'amplia el termini de resolució establit en l'Ordre 2/2016, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament a executar en països i poblacions estructuralment empobrits. Concretament en el seu apartat quart establix que s'amplia en tres mesos el termini de resolució establit en l'apartat 4 de la base desena de l'Ordre 2/2016, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2016, subvencions a organitzacions no governamentals per al desenvolupament (ONGD), per al cofinançament de projectes de cooperació internacional per al desenvolupament a executar en països i poblacions estructuralment empobrits.  
  
Fonaments de dret  
I. Pel que fa a la competència per a resoldre aquest procediment, es tenen en compte les atribucions previstes en l'article 160.4.c), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, com també el que preveu el Decret 160/2015, de 18 de setembre, del Consell, pel qual s'aprova el Reglament orgànic i funcional de la Conselleria de Transparència, Responsabilitat Social, Participació i Cooperació.  
  
II. Així mateix, en la tramitació d'aquest procediment s'ha tingut present el que estableix l'Ordre 2/2016, de 28 de gener, de la Conselleria de Transparència, Responsabilitat Social, Participació i Cooperació, de convocatòria de subvencions, i en tot el que no regula aquesta ordre ha regit el que disposen el Decret 135/2010, de 10 de setembre, del Consell, pel qual s'aproven les bases per a la concessió d'ajudes en matèria de cooperació internacional al desenvolupament; la Llei 38/2003, de 17 de novembre, general de subvencions, i el reglament que la desenvolupa, i la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en la qual, pel que fa a l'entrada en vigor i al règim transitori per a l'aplicació, cal tenir en compte el que assenyala la disposició transitòria huitena.  
  
Per aquesta raó, i vist l'informe que la comissió tècnica ha adoptat en la sessió de 13 de juliol de 2016, resolc:  
  
Primer  
Concedir a les entitats i projectes indicats en l'annex I d'aquesta resolució les subvencions sol·licitades per l'import que hi apareix especificat dins del crèdit disponible que ascendeix a un total de:  
  
1.- 4.554.000 euros, en l'aplicació pressupostària 35.24.31.80903.0, capítol IV, línia de subvenció S6556000 «Subvencions a ONGD per a accions de desenvolupament», prevista en el pressupost de la Generalitat per a l'any 2016.  
2.- 1.800.000 euros, en l'aplicació pressupostària 67.11.83.69733.1, capítol VII, línia de subvenció S2324000 «Subvencions ONGD per a la realització d'accions de cooperació internacional al desenvolupament», prevista en el pressupost de la Generalitat per a l'any 2016.  
  
Les entitats beneficiàries han d'aportar el model d'acceptació normalitzat en el termini de 10 dies hàbils, comptadors des de l'endemà de la publicació d'aquesta resolució de concessió. Totes les entitats beneficiàries han de reformular el pressupost del projecte en els termes de l'apartat quart d'aquesta resolució, i la concessió queda condicionada a l'acceptació dels termes de la reformulació per part de la Direcció General de Cooperació i Solidaritat.  
Sense perjudici del que s'indica en el punt anterior, qualsevol sol·licitant pot renunciar a la subvenció abans del lliurament dels fons de manera expressa, per qualsevol mitjà que permeta tindre'n constància. Si la renúncia es produeix després d'haver percebut la subvenció concedida, haurà de reintegrar-se la quantitat percebuda més els interessos legals corresponents.  
  
Segon  
Denegar les subvencions sol·licitades a les entitats i projectes indicats en l'annex II d'aquesta resolució, pels motius que s'hi especifiquen.  
  
Tercer  
Excloure les entitats i projectes indicats en l'annex III d'aquesta resolució per a les subvencions sol·licitades, pels motius que s'hi especifiquen.  
  
Quart  
La Direcció General de Cooperació i Solidaritat requerirà en el termini de 10 dies, comptadors des de l'1 de setembre de 2016, totes les entitats beneficiàries perquè reformulen el projecte en els termes que s'indiquen.  
  
La reformulació ha de presentar-se en el termini d'un mes des de la notificació del requeriment, i la Direcció General de Cooperació i Solidaritat emetrà resolució en la qual s'aprovarà o denegarà la reformulació presentada en el termini d'un mes des de la presentació.  
  
Contra aquesta resolució, que posa fi a la via administrativa, es pot interposar, potestativament, recurs de reposició davant aquest mateix òrgan, en el termini d'un mes, comptador des de l'endemà de la publicació, de conformitat amb el que preveuen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la publicació, de conformitat amb el que preveuen els articles 10.1 a) i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que es realitze qualsevol altra via que es considere oportuna.  
  
  
València, 30 d'agost de 2016.- El conseller de Transparència, Responsabilitat Social, Participació i Cooperació: Manuel Alcaraz Ramos.